CELEX: C2006/326/104
Language: sl
Date: 2006-12-30 00:00:00
Title: Zadeva C-491/06: Predlog za sprejetje predhodne odločbe, ki ga je 28. novembra 2006 vložilo Vestre Landsret (Danska) — Danske svineproducenter proti Justitsministeriet

30.12.2006   
            
            
               SL
            
            
               Uradni list Evropske unije
            
            
               C 326/51
            
         Predlog za sprejetje predhodne odločbe, ki ga je 28. novembra 2006 vložilo Vestre Landsret (Danska) — Danske svineproducenter proti Justitsministeriet
   (Zadeva C-491/06)
   (2006/C 326/104)
   Jezik postopka: danščina
   Predložitveno sodišče
   Vestre Landsret (Danska)
   Stranki v postopku v glavni stvari
   
      Tožeča stranka: Danske svineproducenter
   
      Tožena stranka: Justitsministeriet
   Vprašanja za predhodno odločanje
   
               1)
            
            
               Ali je treba določbe poglavja I, naslov A, točka 2(b), in poglavja VII, odstavek 48, točka 3, tretja alinea, Priloge k Direktivi Sveta 91/628/EGS o zaščiti živali med prevozom (1), kot je bila spremenjena z Direktivo Sveta 95/29/ES (2), razlagati tako, da država članica ni upravičena, da uvede prehodno nacionalno ureditev, po kateri mora biti, kadar čas prevoza prašičev s težo od 40 kg do 110 kg presega osem ur, prostor med vsako ploščadjo vozila — merjeno od najvišje točke tal do najnižje točke stropa –vsaj 100 cm v primeru uporabe sistema mehanskega prezračevanja?
            
         
               2)
            
            
               Ali je treba določbe poglavja I, naslov A, točka 2(b) in poglavja VII, odstavek 48, točka 3, tretja alinea, Priloge k Direktivi Sveta 91/628/EGS o zaščiti živali med prevozom, kot je bila spremenjena z Direktivo Sveta 95/29/ES, razlagati tako, da država članica ni upravičen, da uvede prehodno nacionalno ureditev, po kateri je treba, če je celotno trajanje prevoza daljše od osmih ur v primeru prevoza prašičev s težo 40 kg ali več, obvezno uporabljati prevozno sredstvo, ki — na primer v obliki po višini nastavljive strehe v povezavi z dvižnimi mostovi ali podobno konstrukcijo — omogoča, da je v vsakem trenutku na voljo kontrolna točka na vsaki ploščadi z minimalno višino 140 cm, merjeno od najvišje točke tal do najnižje točke stropa, medtem ko je med prevozom prašičev s povprečno težo 100 kg v več ploščadih minimalna višina vsakega od ploščadi 92 cm, ko se uporablja sistem mehanskega prezračevanja?
            
         
               3)
            
            
               Ali je treba določbe poglavja VI, točka 47, naslov D Prašiči Priloge k Direktivi Sveta 91/628/EGS o zaščiti živali med prevozom, kot je bila spremenjena z Direktivo Sveta 95/29/ES, razlagati tako, da država članica ni upravičena, da uvede prehodno nacionalno ureditev, po kateri je v primeru trajanja prevoza nad osem ur površina, ki je na voljo, vsaj 0,50 m2 na 100 kg prašičev?
            
         
      (1)  Direktiva Sveta z dne 19. novembra 1991 o zaščiti živali med prevozom in o spremembi direktiv 90/425/EGS in 91/496/EGS (91/628/EGS) (UL L 340, str. 17).
   
      (2)  Direktiva Sveta 95/29/ES z dne 29. junija 1995 o spremembi Direktive 91/628/EGS o zaščiti živali med prevozom (UL L 148, str. 52).